### Beslutninger

Fremsendes til Sundheds- og Omsorgsudvalget til behandling i henhold til beslutning i byrådets møde den 29. oktober 2025.

###

BESLUTNINGSFORSLAG FRA V, M, KF, LA, DD OG RV

[adresse] - Det skal være godt at blive gammel, og man skal have mulighed for at gøre det på egne præmisser

Derfor skal vi give de bedste betingelser for, at borgerne i [adresse] kan gøre netop det.

Med den nye ældrelov har vi fået en enestående chance for at prøve noget helt nyt: muligheden for at etablere lokalplejehjem. En ny plejehjemsform, hvor ledelsen og driften lægges ud til de lokale kræfter, og hvor beboerne kan tilkøbe ydelser – ligesom på private plejehjem. Forskellen til private plejehjem er, at lokalplejehjemmene får en bestyrelse, hvor også lokale stemmer og erhvervsliv er med til at drive plejehjemmet. Det vil stadig være kommunen der ejer plejehjemmet og udstikker de overordnede rammer for driften af plejehjemmet. Men lokalsamfundet rykker helt ind på plejehjemmet og får mulighed for at forme det pågældende plejehjem, så det passer til beboerne og det lokalsamfund der omgiver plejehjemmet.

Vi får en unik mulighed for ikke blot at ønske, invitere og opfordre til samskabelse og samarbejde med lokalområdet – men i stedet er det til en forudsætning for at etablere og drive et lokalplejehjem. Lokalplejehjemmene kan lave aftaler med lokale foreninger og organisationer og indkøbsaftaler med områdets lokale virksomheder.

At sidde i en bestyrelse handler ikke bare om at have et tilhørsforhold til plejehjemmet – det indebærer også et aktivt engagement i at skabe det bedste hjem for beboerne.

Samtidig skal flere af vores plejehjem have mulighed for at smide lænkerne og frigøre sig fra unødvendigt kommunalt bureaukrati, i form af regler og politikker, dermed sikres hurtigere beslutningsgange og beslutningerne træffes meget tættere på borgernes hverdag. De skal kunne skabe den virkelighed, der bedst gavner deres beboere – i tæt samarbejde med lokalsamfundet.

Benny Sørensen vil øge borgernes selvbestemmelse ved at give bedre valgmuligheder når borgerne skal vælge en plejebolig. [adresse] vil være et godt supplement til de kommunale plejehjem, selvejende plejehjem og friplejehjem, som vi allerede kender i dag.

På den baggrund forslår vi:

At 1) Igangsætte en proces for etablering af lokalplejehjem, med fokus på et lokalt ejerskab som værende det bærende.

At 2) Gå i dialog med lokalsamfundene og forstandere på de kommunale plejehjem om muligheden for at omdanne til lokalplejehjem.

At 3) mindst 4 kommunalt ejede plejehjem kan omdannes til lokalplejehjem, under forudsætning af et lokalt ønske fra plejehjemmet.

Forslaget er stillet af:

Magnus Johnsen (V), Karen Ravn (M), Einar Paulsen (K), Frede Olesen (LA), Øvli Vestergaard (DD), og Nicklas Frandsen (R).

INDSTILLING FRA MAGISTRATSAFDELINGEN FOR SUNDHED OG OMSORG

### Resume

Byrådet behandlede den 10. juni 2025 et forslag fra Venstre, Moderaterne, Det Konservative Folkeparti, Liberal Alliance, Danmarksdemokraterne og Radikale Venstre, om at indføre lokalplejehjem. Sundhed og Omsorg er blevet bedt om at lave et svar herpå.

Med den nye ældrelov er der åbnet mulighed for at etablere lokalplejehjem, hvor driften forankres i en lokal bestyrelse med deltagelse fra det lokale civilsamfund og erhvervsliv. Plejehjemmet kan dermed afspejle lokalsamfundet bedre. Formålet er at skabe større frihed til at tilpasse plejen til beboernes behov. Samtidig skal det reducere unødigt bureaukrati og sikre hurtigere beslutninger. Formålet er at borgerne får mere selvbestemmelse og flere valgmuligheder. For eksempel kan de købe ekstra ydelser.

### Beslutningspunkter

Det indstilles:

At 1) der påbegyndes en proces for etablering af lokal-plejehjem, med fokus på et lokalt ejerskab som værende det bærende.

At 2) byrådet forelægges indstilling til godkendelse inden omdannelse af konkrete plejehjem.

At 3) målsætningen er, at mindst fire kommunale plejehjem får mulighed for at blive omdannet til lokalplejehjem.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 10-06-2025

Olga Kristiansen: 28

Fremsendes til Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 10. juni 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 21-10-2025

Olga Kristiansen: 11

Fremsendes til [adresse] med bemærkning, at Magistraten i mødet den 21. oktober 2025 anbefaler, at byrådet tiltræder Magistratsafdelingen for Sundhed og Omsorgs indstilling af 1. oktober 2025.

Socialdemokratiet, Socialistisk Folkeparti, og Alternativet tog forbehold.

Magistratsafdelingen for Sundhed og Omsorg udarbejder notat/oversigt over forskellige organisationsformer på plejehjemsområdet.

Mikkel Nissen var forhindret i at deltage i sagens behandling.

Udvalg: Sundheds- og Omsorgsudvalget

Dato: 05-11-2025

Olga Kristiansen: 3

Sagens endelige behandling blev udsat til næste møde.